钦定古今图书集成/明伦汇编/官常典/第730卷 > 九住 唐括孛果速
## 钦定古今图书集成/明伦汇编/官常典/第730卷 > 九住 唐括孛果速

按《金史忠义传》：“九住，宗室子，为武州刺史，唐括孛果
速为军事判官。贞祐二年十一月，大元兵取九住子
侄，抵城下，谓之曰：‘山东、河北今皆降我，汝之家属，我
亦得已，苟不速降，且杀之也’。九住曰：‘当以死报国，遑
恤家为’。无何，城破，力战而死，孛果速亦不屈死焉。”诏
赠九住临海军节度使，加骠骑卫上将军，孛果速建
“《州刺史》，加镇国上将军，仍令树碑，岁时致祭。”